**Nyilvános főpróbát tartanak augusztus 19-én**

Egy hét alatt fogytak el a jegyek az *István, a király Székelyföldi Nagyprodukció* öt előadására, az érdeklődés azonban továbbra is hatalmas iránta. Az alkotók most újabb lehetőséget kínálnak, ugyanis július 23-tól a nyilvános főpróbára 2100 belépőt bocsátanak az érdeklődők rendelkezésére.

Csütörtök éjféltől jegyet lehet váltani az *István, a király Székelyföldi Nagyprodukció* nyilvános főpróbájára, amelyet 2021. augusztus 19-én, csütörtökön 20.30-tól tartanak. Az alkotók fontosnak tartják kiemelni, hogy ugyan a mű teljes felállásban lesz előadva, ez mégiscsak a főpróba lesz, amelyen lehetnek megállások, módosítások és rendezői instrukciók.

Az *István, a király Székelyföldi Nagyprodukció* főpróbájára – ülőhelytől függetlenül – 30 lejes áron lehet beszerezni a jegyeket az [www.eventim.ro/lang/hu](http://www.eventim.ro/lang/hu) linkre kattintva, vagy személyesen a sepsiszentgyörgyi Városi Kulturális Szervezőirodában (**Városi Kulturális Szervezőiroda:** Szabadság tér 1. szám, Sepsiszentgyörgy; nyitvatartás: hétfő–szerda: 8.00–16.00; csütörtök 8.00–17.00 péntek: 8.00–15.00).

A nyilvános főpróba szereposztása elérhető az eventim.ro honlapon is, vagy a produkció Facebook-oldalán (<https://www.facebook.com/istvanakiraly2021>), illetve itt: <https://bit.ly/3iE7pn6>.

**Az előadás a Zikkurat Színpadi Ügynökség és a Melody Kft. engedélyével jön létre. Az előadás szervezője: Sepsiszentgyörgy Önkormányzata, a Kónya Ádám Művelődési Ház, a Vox Humana Kulturális Egyesület és Kovászna Megye Tanácsa.**